Ole Anton Owren ble i 1881 utnevnt til ridder av St. Olavs Orden, for fortjenestfull embetsførsel. Han besatte flere verv gjennom karrieren. Det hevdes også at det aldri hadde vært en feil i hans offentlige regnskaper. I så måte mottok han en skrivelse via amtmannen i Buskerud, datert 29. november 1883, der han ble tilkjent Finansdepartementets «særdeles tilfredshet med den mønstergyldige orden i Deres regnskapsførsel».